Embracer Group

Embracer Group (aiemmin Nordic Games Licensing AB ja THQ Nordic AB) on Ruotsissa sijaitseva pelitalo, joka omistaa muun muassa THQ Nordicin (THQ Nordic GmbH) ja Koch Median sekä lukuisia tytäryhtiöitä.

 Historia 
Nordic Games Group AB:n omistaja ja toimitusjohtaja oli Lars Wingefors.
Nordic Games Licensing AB hankki omistukseensa konkurssiin ajauteen THQ:n omistuksia Nordic Games Group AB:n puolesta. 
Vuonna 2016 yhtiö muutti nimensä Nordic Gamesistä THQ Nordiciksi hankittuaan tavaramerkin oikeudet.

Vuonna 2017 yritys osti Black Forest Gamesin osakkeet sen perustajajäseniltä, jotka jatkavat yrityksessä.

Vuonna 2018 yritys osti Koch Median ja siten myös Deep Silverin ja Volitionin. Yritys osti myös enemmistöosuuden suomalaisen Bugbearin osakkeista.

Vuonna 2019 yritys osti Kingdom Come: Deliverancen kehittäneen Warhorse Studiosin. Toukokuussa 2019 yritys osti Gothic -pelisarjan kehittäneen Piranha Bytesin. Saman vuoden elokuussa yritys osti Milestone Interactiven 44,9 miljoonalla eurolla.

Elokuussa 2019 THQ Nordic ilmoitti emoyhtiön nimeämisestä uudelleen THQ Nordic AB:sta Embracer Group AB:ksi.

Helmikuussa 2020 Embracer Group osti Saber Interactiven 525 miljoonan dollarin kaupalla. Marraskuussa 2020 Embracer osti Coffee Stain Northin (CSN) osakkeet sen perustajilta, jolloin CSN:stä tuli sen täysin omistama tytäryhtiö. Vuonna 2020 yhtiö osti useita muita yhtiöitä kuten Flying Wild Hogin Koch Median kautta, Purple Lamp Studiosin THQ Nordicin kautta ja Argentiinassa toimivan Nimble Giant Entertainmentin Saber Interactiven kautta.

Vuonna 2021 Embracer Group ilmoitti hankkineensa 3D Realmsin tytäryhtiönsä Saber Interactiven kautta sekä useita muita yhtiöitä. Helmikuussa 2021 Embracer Group ilmoitti Aspyr Median ostamisesta Saber Interactiven kautta. Yhtiö osti Gearbox Softwaren vuonna 2021. Kesäkuussa 2021 Koch Media ilmoitti perustavansa uuden julkaisunimikkeen Prime Matter. Prime Matterillä on 25-30 henkilön ryhmänsä, joka vastaa Deep Silverin kokoa.

Toukokuussa 2022 Square Enix myi Embracer Groupille kolme pelistudiota 300 miljoonan dollarin hinnalla: Crystal Dynamics, Eidos Montreal ja Square Enix Montreal, joissa on  kahdeksassa eri paikassa. Kaupan mukana siirtyvät muun muassa Tomb Raider, Deus Ex, Thief ja Legacy of Kain -tuotesarjat sekä yli 50 muuta nimikettä. Kauppa valmistui elokuussa. Mobiilipelejä kehittänyt Square Enix Montreal muutti nimekseen Onoma, mutta studio suljettiin kuukautta myöhemmin.

Elokuussa 2022 Embracer Groupiin kuuluva Koch Media muutti nimekseen Plaion.

Loppuvuodesta 2022 Embracer Group hankki Middle Earth Enterprises -yhtiön, joka omistaa oikeudet J.R.R. Tolkienin teoksiin mukaan lukien Taru sormusten herrasta -nimikkeet.

Toukokuussa 2023 Lars Wingefors kertoi, että suullisesti sovittu kahden miljardin dollarin arvoinen strateginen yhteistyö ei toteudu ja useita pelejä on lykätty. Elokuussa 2023 paljastettiin, että yhteistyön perunut taho oli Saudi-Arabian valtion tukema Savvy Games Group.
Elokuussa 2023 Embracer ilmoitti Volitionin lakkauttamisesta.

Maaliskuussa 2024 Embracer ilmoitti Saber Interactiven myynnistä 247 miljoonan dollarin hinnalla Beacon Interactivelle.

Huhtikuussa 2024 kerrottiin, että Embracer jakautuu kolmeen erilliseen yhtiöön. Yhtiöitä kutsutaan nimillä Asmodee Group, Coffee Stain & Friends, sekä Middle-Earth Enterprises & Friends, mutta kaksi jälkimmäistä saavat uuden nimen myöhemmin. Asmodee Group keskittyy pöytäpeleihin, Coffee Stain keskittyy "AA-luokan" videopeleihin tietokoneille, pelikonsoleille ja mobiililaitteille, ja Middle-Earth keskittyy "AAA-luokan" videopeleihin tietokoneille ja pelikonsoleille. Uudelleenjärjestelyiden yhteydessä yhtiön työntekijöiden määrä laski .

Marraskuussa 2025 Embracer ilmoitti myyvänsä Arc Gamesin ja Cryptic Studiosin Project Golden Arcille.

 Yrityksen koko ja omistukset 
Huhtikuussa 2022 yrityksellä oli 115 sisäistä pelikehitysstudiota ja se oli arvoltaan 9,9 miljardia dollaria. Suurin yksittäinen yritysosto on ranskalainen lautapelien kehittäjä Asmodee, jonka se hankki 2,75 miljardin euron kaupassa joulukuussa 2021. Lisäksi se on hankkinut sarjakuvia julkaisevan Dark Horse Median tuntemattomalla summalla.

 Lähteet